تشکیدی خامہ

تشکیدی خامہ (17 ستمبر 1905 - 10 جون 1959) سیکگوما دوم کی موت کے بعد 1926 میں بیچوانا لینڈ کے بامنگ واٹو قبیلہ کا سردار اور نائب السلطنت بنا۔

دورِ سلطنت 
تشکیدی کو 9 جنوری 1926 کو نائب السلطنت بنایا گیا۔  1933 میں اس نے ایک سفید فام آدمی Phineas McIntosh کو سرعام کوڑے مارے۔ اس کو ایک سفید فام یورپین پر سزائے تازیانہ جاری کرنے کے جرم میں قائم مقام ہائی کمشنر ایڈمرل ایڈورڈ ایونز کی سربراہی میں ایک انکوائری کے نتیجے میں سلطنتِ برطانیہ نے حقوقِ ریاست سے محروم کر دیا تھا۔ حالانکہ دیسی باشندوں کے ساتھ اس فرنگی شخص کے افسوس ناک برتاؤ کا خود برٹش ہائی کمشنر کو بھی اعتراف تھا۔ بعد میں غریب تشکیدی کو صرف اس وقت بحال کیا گیا جب کہ اس نے ہمیشہ کے لیے یہ عہد کرلیا کہ وہ کبھی کسی ایسے مقدمہ کا فیصلہ نہ کرے گا جس کا تعلق کسی یورپین سے ہو۔ مگر ایسی کوئی شرط اس عہدنامہ میں نہ رکھی گئی کہ یورپین حضرات بھی دیسی باشندوں کی جان و مال اور عزت و آبرو سے تعرض نہ فرمائیں گے۔

حوالہ جات 

1959ء کی وفیات
1905ء کی پیدائشیں